62025CO0316_INF
Tiesas (septītā palāta) 2026. gada 3. februāra rīkojums –
Regione Umbria
(lieta C‑316/25)
Lūgums sniegt prejudiciālu nolēmumu – Tiesas Reglamenta 99. pants – No judikatūras skaidri izsecināma atbilde – Publiski līgumi – Direktīva 2014/24/ES – 12. panta 4. punkts – Līguma piešķiršana valsts iestādei, kurai nav saimnieciska rakstura, neizsludinot konkursu – Izņēmums, kas saistīts ar līgumiem, uz kuriem attiecas valsts iestāžu sadarbība – Līgums, ar ko valsts iestādei, kurai nav saimnieciska rakstura, uzticēta mehānisko transportlīdzekļu nodokļa reģistru pārvaldība
Tiesību aktu tuvināšana – Būvdarbu, piegādes un pakalpojumu publiskā iepirkuma procedūras – Direktīva 2014/24 – Publiskie līgumi starp publiskā sektora subjektiem – Izslēgšana saistībā ar līgumiem par sadarbību starp publisko tiesību subjektiem – Piemērošanas nosacījumi – Tvērums – Iepirkums, kura vienīgais mērķis ir iegādāties pakalpojumu, maksājot atlīdzību – Izslēgšana
(Eiropas Parlamenta un Padomes Direktīvas 2014/24 12. panta 4. punkts)
(skat. 23., 24. punktu un rezolutīvo daļu)
Rezolutīvā daļa
Eiropas Parlamenta un Padomes Direktīvas 2014/24/ES (2014. gada 26. februāris) par publisko iepirkumu un ar ko atceļ Direktīvu 2004/18/EK 12. panta 4. punkts
jāinterpretē tādējādi, ka
tas nepieļauj valsts tiesību normu, kura ļauj pakalpojumu līgumu, kas attiecas uz mehānisko transportlīdzekļu nodokļa reģionālā reģistra pārvaldību, tieši – neizsludinot konkursu – piešķirt valsts iestādei, kurai nav saimnieciska rakstura un kuras uzdevums ir pārvaldīt mehānisko transportlīdzekļu valsts publisko reģistru, ja šī līguma vienīgais mērķis ir pakalpojuma iegāde, samaksājot atlīdzību.